Document ID: 31993D0524

ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Σεπτεμβρίου 1993 για την τροποποίηση της απόφασης 92/491/ΕΟΚ όσον αφορά την εκκαθάριση των λογαριασμών της Ισπανίας και της Ιταλίας που αφορούν τις δαπάνες που έχουν χρησιμοποιηθεί από το ΕΓΤΠΕ, τμήμα Εγγυήσεων, για το οικονομικό έτος 1989 (Τα κείμενα στην ισπανική και την ιταλική γλώσσα είναι τα μόνα αυθεντικά)
(93/524/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 729/70 του Συμβουλίου της 21ης Απριλίου 1970 περί της χρηματοδότησης της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (2), και ιδίως το άρθρο 5 παράγραφος 2,
Εκτιμώντας:
ότι, με την απόφαση 92/491/ΕΟΚ της Επιτροπής (3), δεν αναγνωρίστηκαν για την Ισπανία και την Ιταλία αντιστοίχως ποσό 23 419 800 000 ισπανικών πεσετών και ποσό 896 844 000 000 ιταλικών λιρών που αφορούσαν τη συμπληρωματική εισφορά, η οποία θα έπρεπε να είχε καταβληθεί στον τομέα του γάλακτος και των γαλακτομικών προϊόντων- ότι το ποσό αυτό αναλήφθηκε από την Ισπανία και την Ιταλία δυνάμει της εν λόγω απόφασης- ότι οι διαθέσιμες στην Επιτροπή πληροφορίες δεν επέτρεψαν τότε να καθορισθεί με ακρίβεια η προαναφερθείσα δημιοσιονομική διόρθωση και ότι η Επιτροπή επιφυλάχθηκε ως προς τη δυνατότητα να τροποποιήσει την προαναφερθείσα δημοσιονομική διόρθωση στο πλαίσιο μεταγενέστερης απόφασης εκκαθάρισης λογαριασμών-
ότι το Συμβούλιο στην 1631η σύνοδό του έλαβε υπόψη του τις προσπάθειες που καταβάλλει σήμερα η Ιταλία για την επίλυση του προβλήματος που θέτει η τήρηση του καθεστώτος των ποσοστώσεων γάλακτος και συμφώνησε να προβλεφθεί αύξηση της εθνικής εγγυημένης ποσότητας κατά 0,9 εκατομμύρια τόνους γάλακτος καθώς και η χρηματοδότηση ενός προγράμματος αγοράς εκ νέου των ποσοτήτων αναφοράς, σύμφωνα με τους ίδιους όρους που προβλέπονται ήδη για την Ισπανία και την Ελλάδα-
ότι, με τον κανονισμό (ΕΟΚ) αριθ. 1560/93 του Συμβουλίου (4), αυξήθηκε η ποσότητα αναφοράς για την Ιταλία και την Ισπανία, οπότε απέβη αναγκαία η τροποποίηση της απόφασης 92/491/ΕΟΚ ως προς αυτά τα κράτη μέλη- ότι η αύξηση που αποφασίστηκε από το Συμβούλιο δεν μπορεί να δικαιολογηθεί παρά μόνον από αντικειμενικούς λόγους, που να στηρίζονται σε μια κατά βάθος ανάλυση και μια επανεκτίμηση των στατιστικών που χρησιμοποιήθηκαν σαν βάση για τη χορήγηση των συνολικών ποσοτήτων- ότι αυτοί οι αντικειμενικοί λόγοι δεν αφορούν μόνο τη γαλακτοκομική περίοδο 1993/94- ότι το Συμβούλιο έχει αποφασίσει επίσης να χρηματοδοτήσει ένα μέρος των προγραμμάτων εκ νέου αγοράς στην Ιταλία και στην Ισπανία- και ότι πρέπει να ληφθεί υπόψη η χρηματοδότηση, κατά τον υπολογισμό της δημοσιονομικής διόρθωσης-
ότι η Επιτροπή επιφυλάσσεται της δυνατότητας να εφαρμόσει, στο πλαίσιο μιας μεταγενέστερης απόφασης σχετικά με την εκκαθάριση των λογαριασμών, μια δημοσιονομική διόρθωση όσον αφορά το σύνολο των πλεονασματικών παραδόσεων, εάν οι επαληθεύσεις αυτές δεν επιβεβαιώσουν την ουσιαστική εφαρμογή του καθεστώτος των γαλακτοκομικών ποσοστώσεων στην Ισπανία και την Ιταλία μέσα στις προθεσμίες που ορίστηκαν από το Συμβούλιο- ότι τα ανωτέρω δεν επηρεάζουν, ωστόσο, τον άμεσα εκτελεστικό χαρακτήρα της παρούσας απόφασης-
ότι συνεπώς, πρέπει να τροποποιηθεί το παράρτημα της απόφασης 92/491/ΕΟΚ όσον αφορά την Ισπανία και την Ιταλία,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 91/491/ΕΟΚ όσον αφορά την Ισπανία και την Ιταλία αντικαθίσταται από το παράρτημα της παρούσας απόφασης.
Άρθρο 2
Τα ποσά των 18 682 814 753 ισπανικών πεσετών που πρέπει να καταβληθούν στην Ισπανία και των 722 577 528 000 ιταλικών λιρών που πρέπει να καταβληθούν στην Ιταλία θα καταχωρηθούν μεταξύ των δαπανών που αναφέρονται στο άρθρο 3 του κανονισμού (ΕΟΚ) αριθ. 2776/88 της Επιτροπής (5), στο πρώτο δεκαπενθήμερο του μηνός Οκτωβρίου 1993.
Άρθρο 3
Η παρούσα απόφαση απευθύνεται στο Βασίλειο της Ισπανίας και στην Ιταλική Δημοκρατία.
Βρυξέλλες, 27 Σεπτεμβρίου 1993.

Labels: 18
15
4